**Uznesenia OZ – 8.12.2020**

**UZNESENIE č. 52/2020**

Obecné zastupiteľstvo vo Vaďovciach

1. **berie na vedomie** určenie zapisovateľky : Ing. Nina Masárová,
2. **schvaľuje** overovateľov zápisnice z rokovania OZ: p. Dagmar Ďurišová a p. Miroslav Stančík

**UZNESENIE č. 53/2020**

Obecné zastupiteľstvo vo Vaďovciach **schvaľuje** program rokovania podľa pozvánky s pridanými bodmi od poslancov.

**UZNESENIE č. 54/2020**

Obecné zastupiteľstvo vo Vaďovciach **berie na vedomie** správu o plnení uznesení zo zasadnutia OZ.

**UZNESENIE č. 55/2020**

Obecné zastupiteľstvo vo Vaďovciach **berie na vedomie** správu zo zasadnutia Finančnej komisie.

**UZNESENIE č. 56/2020**

Obecné zastupiteľstvo obce Vaďovce **schvaľuje** II. úpravu rozpočtu obce za rok 2020.

**UZNESENIE č. 57/2020**

Obecné zastupiteľstvo obce Vaďovce **schvaľuje** Rozpočet obce Vaďovce na roky 2021,2022,2023.

**UZNESENIE č. 58/2020**

Obecné zastupiteľstvo obce Vaďovce **schvaľuje** VZN o miestnych daniach a miestnom poplatku za komunálne odpady a drobné stavebné odpady.

**UZNESENIE č. 59/2020**

Obecné zastupiteľstvo obce Vaďovce **schvaľuje** určenie termínov zasadnutí OZ v roku 2021 v termínoch 8.2.2021, 6.4.2021, 8.6.2021, 7.9.2021, 9.11.2021, 7.12.2021. V prípade potreby bude zvolané mimoriadne zasadnutie OZ i mimo stanovených termínov.

**UZNESENIE č. 60/2020**

Obecné zastupiteľstvo obce Vaďovce

a) berie na vedomie

vzdanie sa funkcie hlavnej kontrolórky Ľubomíry Naďovej, bytom 916 13 Vaďovce č. 200, doručenej na Obecný úrad Vaďovce dňa 5.10.2020 ev. číslo záznamu OcÚVď 68/2020, ku dňu 31.12.2020.

b) prerokovalo

 návrh na voľbu hlavného kontrolóra obce Vaďovce na volebné obdobie 2021-2027,

c) vyhlasuje

v zmysle § 18 a ods. 2 zákona SNR č. 369/1990 Zb. o obecnom zriadení v znení neskorších predpisov utorok 8. februára 2021 za deň konania voľby hlavného kontrolóra obce Vaďovce na volebné obdobie rokov 2021-2027,

d) určuje

rozsah výkonu funkcie hlavného kontrolóra – čiastočný pracovný úväzok 15%

 /6 hodín týždenne/

e) ukladá

starostke obce Vaďovce zverejnenie vyhlásenia voľby hlavného kontrolóra obce Vaďovce na úradnej tabuli a webovom sídle obce, v miestnej tlači, prípadne aj iným spôsobom v mieste obvyklým, a to najmenej 40 dní pred dňom konania voľby hlavného kontrolóra,

f) určuje

nasledovné podmienky, ktoré musí spĺňať kandidát na funkciu hlavného kontrolóra:

- ukončené minimálne úplné stredné vzdelanie, /vysokoškolské vzdelanie je výhodou/

- znalosť právnych predpisov z oblasti finančnej kontroly, účtovníctva, rozpočtovníctva, daní, obchodného práva a samosprávy,

- bezúhonnosť kandidáta,

- spôsobilosť na právne úkony v plnom rozsahu,

• Písomná prihláška kandidáta musí obsahovať:

- meno, priezvisko, titul, dátum narodenia, bydlisko, kontakt (email, telefón),

- súhlas kandidáta so spracovaním a zverejnením poskytnutých osobných údajov,

- úradne overenú kópiu dokladu o najvyššom dosiahnutom vzdelaní

- údaje potrebné na vyžiadanie výpisu z registra trestov,

- štruktúrovaný profesijný životopis,

- čestné vyhlásenie o tom, že uchádzač nemá záznam v registri trestov,

- čestné prehlásenie o zdravotnej spôsobilosti na výkon funkcie,

- čestné vyhlásenie o spôsobilosti na právne úkony.

• Termín ukončenia podávania prihlášok: 19.januára 2021 do 15,30 hod. Písomné prihlášky je potrebné doručiť poštou alebo osobne na adresu Obecný úrad vo Vaďovciach, 916 13 Vaďovce č. 1. Na obálke je potrebné vyznačiť „Voľba hlavného kontrolóra – neotvárať“ a meno s adresou odosielateľa. Za deň doručenia sa bude považovať deň uvedený v odtlačku prezentačnej pečiatky OcÚ Vaďovce.

Spôsob vykonania voľby:

• Voľba hlavného kontrolóra sa uskutoční verejným hlasovaním poslancov na zasadnutí Obecného zastupiteľstva v o Vaďovciach.

• Otváranie obálok a kontrolu splnenia podmienok vykonajú členovia komisie pre voľbu hlavného kontrolóra ustanovenej obecným zastupiteľstvom dňa 20.januára 2021 o 15.00 hod. v zasadačke Obecného úradu vo Vaďovciach. O výsledku spíše zapisovateľka komisie pre voľbu hlavného kontrolóra zápisnicu, ktorú podpíšu všetci prítomní, a ktorá sa bude predkladať do zastupiteľstva ako príloha k materiálu o voľbe hlavného kontrolóra. Zápisnica musí obsahovať najmä údaj o tom, koľko obálok bolo v stanovenom termíne doručených a menný zoznam kandidátov, ktorí splnili a ktorí nesplnili stanovené podmienky.

• Každý kandidát na hlavného kontrolóra, ktorý splní podmienky, bude písomne pozvaný na zasadnutie zastupiteľstva dňa 8.2.2021 a bude mať právo vystúpiť na tomto rokovaní zastupiteľstva v rámci bodu ,,Vyhlásenie voľby hlavného kontrolóra Obce Vaďovce“ v časovom rozsahu max. 10 min, pred uskutočnením samotného aktu voľby hlavného kontrolóra.

Kandidát na hlavného kontrolóra, ktorý nesplnil stanovené podmienky, bude o tejto skutočnosti písomne informovaný do 5-tich dní odo dňa otvorenia obálok.

• Na zvolenie hlavného kontrolóra je potrebný súhlas nadpolovičnej väčšiny všetkých poslancov obecného zastupiteľstva.

• Ak ani jeden z kandidátov takú väčšinu nezíska, ešte na tom istom zasadnutí zastupiteľstva sa vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov.

• V druhom kole volieb je zvolený ten kandidát, ktorý získal najväčší počet platných hlasov. Pri rovnosti hlasov v druhom kole volieb sa rozhoduje žrebom.

f) menuje

komisiu pre voľby hlavného kontrolóra v nasledovnom zložení:

predseda komisie, poslankyňa obecného zastupiteľstva – Mgr. Daniela Kontinová

členovia komisie, poslanci obecného zastupiteľstva - Janka Masárová

 - Ing. Peter Dinga

 - Dagmar Ďurišová

 - Katarína Gajdošová

zapisovateľka: Ing. Nina Masárová

Dôvodová správa

V súlade s §18a ods.8 písm. a) zákona č. 369/1990 Zb. o obecnom zriadení v znení neskorších predpisov bola na Obecný úrad vo Vaďovciach doručená žiadosť na vzdanie sa funkcie hlavnej kontrolórky Ľubomíry Naďovej. Z dôvodu ukončenia činnosti výkonu funkcie hlavnej kontrolórky, ktorý zaniká dňa 31.12.2020 obec Vaďovce vyhlasuje výberové konanie voľby hlavného kontrolóra obce Vaďovce.

**UZNESENIE č. 61/2020**

Obecné zastupiteľstvo obce Vaďovce **berie na vedomie** správu o činnosti hlavnej kontrolórky obce Vaďovce za rok 2020.

**UZNESENIE č. 62/2020**

Obecné zastupiteľstvo obce Vaďovce **schvaľuje** odpredaj pozemku parc. Reg. E p.č.5911/12 v k.ú. Vaďovce vo výmere 161m2 a v sume 3€/m2. Zastupiteľstvo odpredaj schvaľuje po uplynutí doby vyvesenia zámeru odpredaja pozemku na 15 dní a ak bude bez pripomienok.

**UZNESENIE č. 63/2020**

Obecné zastupiteľstvo obce Vaďovce **schvaľuje** odpredaj pozemku parc. registra “E”, parc.č. 4144/1-trvalý trávnatý porast o celkovej výmere 1376 m2 za podmienok hodných osobitného zreteľa , zapísaný na liste vlastníctva č. 1367 v celkovej sume 10 032€ a to tak, že v kúpnej zmluve bude uvedené, že kupujúci uhradí pri podpise zmluvy 6 000€ a 20 mesiacov v splátkach po 200€/mesiac, do konca aktuálneho volebného obdobia. Zmluva musí zahŕňať všetky obecným zastupiteľstvom dohodnuté náležitosti.

**UZNESENIE č. 64/2020**

Obecné zastupiteľstvo obce Vaďovce **schvaľuje** odobratie odmien starostky obce vo výške 30% do ďalšieho prerokovania obecným zastupiteľstvom.

Alžbeta Tuková

 starostka obce Vaďovce

Starostka obce Vaďovce oznamuje, že z dôvodu porušenia § 12 odst. 8 Zákona č 369/1990 Zb., nie je možné podpísať uznesenie OZ Vaďovce č. 64/2020.

 Alžbeta Tuková

 starostka obce Vaďovce